**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2021 M. VASARIO 12 D. SPRENDIMO NR. 5TS-639 „DĖL 2021 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“** **PAKEITIMO**

2021 m. rugpjūčio 3 d. Nr. 34-887

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi, Lietuvos Respublikos 2021 metų valstybės biudžeto ir savivaldybių biudžetų finansinių rodiklių patvirtinimo įstatymo Nr. XIV-102 preambulės, 1, 2, 3, 9, 10, 11, 14, 20 straipsnių ir 1, 2, 3, 4, 5, 6, 7, 8 priedų pakeitimo įstatymo 15 straipsniu, Lietuvos Respublikos Vyriausybės 2021 m. rugpjūčio 4 d. nutarimu Nr. 624 „Dėl lėšų skyrimo iš Lietuvos Respublikos Vyriausybės rezervo“, Lietuvos Respublikos švietimo, mokslo ir sporto ministro 2021 m. birželio 14 d. įsakymu Nr. V-1114 „Dėl Lietuvos Respublikos 2021 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, skaičiaus optimizavimu, apmokėti, paskirstymo patvirtinimo“, Lietuvos Respublikos socialinės apsaugos ir darbo ministro 2021 m. birželio 23 d. įsakymu Nr. A1-467 „Dėl lėšų paskirstymo savivaldybėms socialinių paslaugų srities darbuotojų minimaliesiems pareiginės algos pastoviosios dalies koeficientams ir socialinių darbuotojų pareiginės algos pastoviajai daliai didinti, atsižvelgiant į jų turimą kvalifikacinę kategoriją, patvirtinimo“, Lietuvos Respublikos sveikatos apsaugos ministro 2021 m. birželio 30 d. įsakymu Nr. V-1555 „Dėl įstaigų patirtų išlaidų už skiepijimo nuo COVID-19 ligos (koronaviruso infekcijos) paslaugas kompensavimo“, Lietuvos Respublikos vidaus reikalų ministro 2021 m. liepos 8 d. įsakymu Nr. 1V-588 „Dėl Lietuvos Respublikos vidaus reikalų ministro 2021 m. sausio 5 d. įsakymo Nr. 1V-12 „Dėl Lietuvos Respublikos vidaus reikalų ministerijos kuruojamoms Valstybinėms (valstybės perduotoms savivaldybėms) funkcijoms atlikti skiriamų Lietuvos Respublikos 2021 metų valstybės biudžeto specialiųjų tikslinių dotacijų savivaldybių biudžetams paskirstymo“ pakeitimo“, Lietuvos Respublikos socialinės apsaugos ir darbo ministro 2021 m. rugpjūčio 18 d. įsakymu Nr. A1-608 „Dėl Lietuvos Respublikos socialinės apsaugos ir darbo ministro 2020 m. gruodžio 30 d. įsakymo Nr. A1-1308 „Dėl Lietuvos Respublikos valstybės biudžeto specialių tikslinių dotacijų savivaldybių biudžetams 2021 metais paskirstymo savivaldybių administracijoms ir vertinimo kriterijų patvirtinimo“ pakeitimo“ bei atsižvelgdama į biudžetinių įstaigų prašymus, Lazdijų rajono savivaldybės taryba n u s p r e n d ž i a:

1. Pakeisti Lazdijų rajono savivaldybės tarybos 2021 m. vasario 12 d. sprendimą Nr. 5TS-639 „Dėl 2021 metų Lazdijų rajono savivaldybės biudžeto patvirtinimo“:
   1. pakeisti 1.1 papunktį, vietoje skaičiaus „25 971,6“ įrašyti skaičių „27 349,3“ ir juo patvirtintas 2021 metų Lazdijų rajono savivaldybės biudžeto pajamas išdėstyti nauja redakcija (pridedama);
   2. pakeisti 1.2 papunktį, vietoje skaičių „28 703,2“, „10 976,5“ ir „5 737,7“ įrašyti skaičius „30 080,9“, „11 831,2“ ir „6 319,5“, ir juo patvirtintus 2021 metų Lazdijų rajono savivaldybės biudžeto asignavimus pagal biudžetines įstaigas, veiklos programas ir finansavimo šaltinius išdėstyti nauja redakcija (pridedama);
   3. pakeisti 1.3 papunkčiu patvirtintas 2021 metų Lazdijų rajono savivaldybės biudžetinių įstaigų pajamas ir išdėstyti jas nauja redakcija (pridedama).

Savivaldybės merė Ausma Miškinienė

Šarūnė Dumbliauskienė, tel. (8 613) 80 879

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL LAZDIJŲ RAJONO SAVIVALDYBĖS TARYBOS 2021 M. VASARIO 12 D. SPRENDIMO NR. 5TS-639 „DĖL 2021 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“ PAKEITIMO“**

**AIŠKINAMASIS RAŠTAS**

2021 m. rugpjūčio 30 d.

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2020 m. vasario 28 d. sprendimo Nr. 5TS-260 „Dėl 2020 metų Lazdijų rajono savivaldybės biudžeto patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi, centrinės valdžios institucijų priimtais teisės aktais bei atsižvelgiant į biudžetinių įstaigų prašymus*.*

***Šio sprendimo projekto tikslas*** yra patikslinti savivaldybės biudžetą padidinant pajamas ir asignavimus 1 mln. 378 tūkst. eurų.

**Pajamos tikslinamos dėl centrinės valdžios institucijų papildomai skirtų lėšų:**

1. Lietuvos Respublikos Seimas patikslino Lietuvos Respublikos 2021 metų savivaldybių biudžetų finansinius rodiklius ir padidino gyventojų pajamų mokesčio metinį planą 903 tūkst. eurų.
2. Iš Vyriausybės rezervo fondo buvo skirta lėšų savivaldybių patirtoms materialinių išteklių teikimo, siekiant šalinti COVID-19 ligos (koronaviruso infekcijos) padarinius ir valdyti jos plitimą, esant valstybės lygio ekstremaliajai situacijai, išlaidoms kompensuoti +21,7 tūkst. eurų.
3. Lietuvos Respublikos vidaus reikalų ministerija skyrė papildomai lėšų priešgaisrinės saugos funkcijai vykdyti +72,8 tūkst. eurų.
4. Lietuvos Respublikos sveikatos apsaugos ministras skyrė lėšų skiepijimo nuo COVID-19 ligos (koronaviruso infekcijos) paslaugoms kompensuoti +14,8 tūkst. eurų.
5. Lietuvos Respublikos socialinės apsaugos ir darbo ministras skyrė lėšų:
   1. socialinių paslaugų srities darbuotojų minimaliesiems pareiginės algos koeficientams nuo liepos 1 d. didinti +31,1 tūkst. eurų;
   2. socialinėms paslaugoms finansuoti +285 tūkst. eurų.
6. Lietuvos Respublikos švietimo, kultūros ir sporto ministras skyrė lėšų mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, skaičiaus optimizavimui +13,5 tūkst. eurų.

Taip pat 20,5 tūkst. Eur didinamos Aplinkos apsaugos rėmimo programos pajamos iš mokesčių už valstybinius gamtos išteklius, nes rugpjūčio 1 d., VMI pateiktais duomenimis, už aplinkos teršimą gauta 4 tūkst. Eur mokesčių, o mokesčio už medžiojamųjų gyvūnų išteklius – 16,5 tūkst. eurų daugiau nei planuota.

Atsižvelgiant didesnes nei planuota gauti pajamas už vaikų išlaikymą socialinės globos įstaigoje (socialinės globos centre „Židinys“), 15,3 tūks. eurų didinamos įmokos už išlaikymą švietimo ir socialinių paslaugų įstaigose.

**Asignavimai tikslinami** atsižvelgiant į centrinės valdžios institucijų skirtas lėšas, įvertinus Lazdijų rajono savivaldybės biudžeto 7 mėn. įvykdymą, asignavimų valdytojų įsipareigojimus ir prioritetus bei su kiekvienu priemonės vykdytoju suderintas sumas dėl asignavimų ekonomijos ar patvirtintų asignavimų trūkumo.

Tiksli 2021 m. Lazdijų rajono savivaldybės biudžeto pakeitimų lentelė pridedama.

***Kaip šiuo metu yra sprendžiami projekte aptarti klausimai***­ – šiuo metu asignavimų valdytojai yra finansuojami pagal patvirtintas sąmatas.

***Kokių pozityvių rezultatų laukiama*** – priėmus šį sprendimo projektą, asignavimų valdytojai įgyvendins priemones pagal patvirtintus asignavimus.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Biudžeto, finansų ir turto valdymo vedėja Šarūnė Dumbliauskienė.

Biudžeto, finansų ir turto valdymo skyriaus vedėja Šarūnė Dumbliauskienė